लखनऊ. चुनाव आयोग ने मायावती को नोटिस भेजते हुए पूछा कि नोटबंदी के बाद से कितना पैसा पार्टी के बैंक खातों में जमा किया गया है। आयोग की तरफ से इस नोटिस का जवाब देने के लिए मायावती को 15 मार्च तक का समय दिया गया है। आयोग ने नोटबंदी के फैसले के बाद बीएसपी के खाते में भारी-भरकम रकम जमा किए जाने के आरोपों वाली याचिका पर जवाब मांगा है।
नोटिस में याचिका का हुआ जिक्र
- चुनाव आयोग ने अपने नोटिस में इलाहाबाद उच्च न्यायालय में दाखिल एक याचिका का उल्लेख किया है।
- इस याचिका में यह आरोप लगाया गया है कि बीएसपी ने नोटबंदी के ऐलान के बाद कई बार अपने बैंक खाते में भारी भरकम रकम जमा की।
- आयोग की बीएसपी ने पूछा कि- 'आपसे अनुरोध है कि आपकी पार्टी द्वारा नकदी में प्राप्त चंदों और पार्टी के खातों में जमा धन के संबंध में याचिका में उठाए गए मुद्दे पर अपनी टिप्पणियां और विचार भेजें।'
104 करोड़ रुपए से अधिक हुए जमा
- बता दें, प्रवर्तन निदेशालय को 26 दिसंबर को यहां यूनाइटेड बैंक ऑफ इंडिया की एक शाखा में बसपा के एक खाते में कुल 104 करोड़ रपये से अधिक नकदी जमा होने का पता चला था।
- एक हिन्दी अखबार ने बसपा के एक खाते का ब्यौरा भी दिया है, जिसमें खाता संख्या 307901010078487 में 10 नवम्बर को 36 लाख, 2 दिसम्बर को 15 करोड़, 3 दिसम्बर को 15 करोड़ 80 लाख, 5 दिसम्बर को 17 करोड़, 6 दिसम्बर को 15 करोड़, 7 दिसम्बर को 18 करोड़, 8 दिसम्बर को 18 करोड़, 9 दिसम्बर को 5 करोड़ रुपए जमा कराने की बात कही गई है।
- इस हिसाब से मायातवी के द्वारा पार्टी फंड में 104 करोड़ 36 लाख रुपए जमा कराए गए।
- इस बारे में जब बसपा महासचिव सतीश चंद्र मिश्र से बात करने की कोशिश की गई तो उन्होंने कॉल नहीं उठाया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva